पुलिस के मुताबिक 24 साल की महिला अपने मित्र के साथ छुट्टियां मनाने कश्मीर आई हुई थीं.इस घटना के बाद 'दोस्त' का कोई अतापता नहीं था लेकिन बाद में पुलिस ने उसे गिरफ्तार कर लिया गया. पुलिस का आरोप था कि वो घाटी से बाहर जाने की कोशिश कर रहा था.एक वरिष्ठ अधिकारी ने बीबीसी को बताया कि क्लेपर की गिरफ्तारी के लिए घाटी में अलर्ट जारी किया गया था.अधिकारियों ने बताया कि मारी गई लड़की के शव को नई दिल्ली में ब्रितानी उच्चायोग को सौंपा जाएगा. एक अधिकारी ने कहा कि क्लेपर के ख़िलाफ कश्मीर में ही मुकदमा चलेगा.पहले से ही परेशानियों में घिरे कश्मीर के पर्यटन उद्योग के लिए इस घटना को एक झटका माना जा रहा है. इस वर्ष जनवरी से अब तक दस हज़ार विदेशी पर्यटक कश्मीर घाटी आ चुके हैं.अमरीका और ब्रिटेन सहित कई पश्चिमी देशों ने कश्मीर में 1989 में शुरु हुए सशस्त्र संघर्ष के बाद से ही अपने नागरिकों को वहां जाने से बचने की सलाह दी हुई है.कश्मीरी अधिकारी कई बार पश्चिमी देशों से इस प्रतिबंध को हटाने का आग्रह कर चुके हैं.